जों बयबो मिथिगौ थांखु सोबनाया देहानि खहा खालामो। फेग्रा मुवा सोबनाय आरो बाहायनाया देहाखौ खहा खालामनायजों लोगोसे नखर संसार धोन-दौलद गासैबो खहा खालामो। नाथाय सुबुं समाजआव फेग्रा मुवा सोबनाय आरो बाहायनायनि सायाव सांग्रांथिखौ खम नुनो मोनो। अदेबानि फेग्रा मुवा सोबनाय आरो बाहायनाया आथिखालाव नोगोर-सहरजों लोगोसे गामियारि ओनसोलफोरावबो बांबोगासिनो थानायखौ नुनो मोनदों। गोबांआनो गोबां समाव द्रागस बाहायना उन्दै बैसोनि जाखांफु लाइमोनफोरा गुबुन-गुबुन थासारिजों मोगा-मोगि जानांनाय जाथायफोरबो बेरखांनाय जाथायबो नुबोदों। आथिखालाव लाइमोनफोरा बाराद्राय़ फेग्रा मुवा सोबनाय आरो बाहायनायनि जाहोनाव गावनि दिंग्राय बिन्दोसिम सहैनायखौ नुनो मोनाखै । आथिखालनि बादायारि मुगायाव जोंनि समाजनि लाइमोनफोरा गोजौ थाखोसिम दावगालांनो नाजानायनि सोलाय गाहायाव गोग्लैलांनायसो नुनो मोन्दों। गोबाङानो जाफुंसार जानायनि सोलाय फैमाल जानाय थासारिखौसो बेरखांनाय नुनो मोन्दों। गोबाङानो नखर संसार धोन-दौलद फोजोबस्रांनानै जोबथेसालियाव अरायनि थाखाय जोबथेनानै दोनजानाय थासारि नुनो मोन्दों।